CELEX: 32017D2161
Language: et
Date: 2017-11-20 00:00:00
Title: Nõukogu otsus (ÜVJP) 2017/2161, 20. november 2017, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)

21.11.2017   
            
            
               ET
            
            
               Euroopa Liidu Teataja
            
            
               L 304/48
            
         NÕUKOGU OTSUS (ÜVJP) 2017/2161,
   20. november 2017,
   millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 22. juulil 2014 vastu otsuse 2014/486/ÜVJP, (1) mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine).
            
         
               (2)
            
            
               Nõukogu võttis 3. detsembril 2015 vastu otsuse (ÜVJP) 2015/2249, (2) millega pikendati missiooni kuni 30. novembrini 2017 ja nähti EUAM Ukraine jaoks ette lähtesumma kuni 30. novembrini 2016.
            
         
               (3)
            
            
               Nõukogu otsusega (ÜVJP) 2016/712 (3) kohandati 30. novembrini 2016 ette nähtud lähtesummat ning nõukogu otsusega (ÜVJP) 2016/2083 (4) nähti ette lähtesumma ajavahemikuks 1. detsembrist 2016 kuni 30. novembrini 2017.
            
         
               (4)
            
            
               2017. aasta strateegilise läbivaatamise kohaselt tuleks missiooni EUAM Ukraine'i pikendada kuni 31. maini 2019.
            
         
               (5)
            
            
               Tuleks ette näha lähtesumma ajavahemikuks 1. detsembrist 2017 kuni 31. maini 2019.
            
         
               (6)
            
            
               Otsust 2014/486/ÜVJP tuleks seega vastavalt muuta.
            
         
               (7)
            
            
               EUAM Ukraine viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/486/ÜVJP muudetakse järgmiselt.
   
               1)
            
            
               Artikli 14 lõige 1 asendatakse järgmisega:
               „1.   EUAM Ukraine tegevusega seonduvate kulutuste katmiseks ette nähtud lähtesumma kuni 30. novembrini 2014 on 2 680 000 eurot.
               EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2014 kuni 30. novembrini 2015 on 13 100 000 eurot.
               EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2015 kuni 30. novembrini 2016 on 17 670 000 eurot.
               EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2016 kuni 30. novembrini 2017 on 20 800 000 eurot.
               EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2017 kuni 31. maini 2019 on 31 956 069,20 eurot.
               Järgnevateks ajavahemikeks määratavad lähtesummad otsustab nõukogu.“
            
         
               2)
            
            
               Artikli 19 teine lõik asendatakse järgmisega:
               „Seda kohaldatakse kuni 31. maini 2019.“
            
         Artikkel 2
   Käesolev otsus jõustub selle vastuvõtmise päeval.
   Seda kohaldatakse alates 1. detsembrist 2017.
   
      Brüssel, 20. november 2017
      
         
            Nõukogu nimel
         
         
            eesistuja
         
         M. REPS
      
   
   
      (1)  Nõukogu 22. juuli 2014. aasta otsus 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 217, 23.7.2014, lk 42).
   
      (2)  Nõukogu 3. detsembri 2015. aasta otsus (ÜVJP) 2015/2249, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 318, 4.12.2015, lk 38).
   
      (3)  Nõukogu 12. mai 2016 aasta otsus (ÜVJP) 2016/712, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 125, 13.5.2016, lk 11).
   
      (4)  Nõukogu 28. novembri 2016. aasta otsus (ÜVJP) 2016/2083, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 321, 29.11.2016, lk 55).